སྒོ་ཐད་དུ་ཡོད་པའི་གྱང་ཐང་གི་སྲུང་མ་གཙོ་བོའི་སྐུ་མཐོང་རྒྱུ་མི་འདུག་ལ།དེའི་ཤུལ་དུ་མངོན་པ་ནི་མེ་དཔུང་ཞིག་རེད།སྤྱིར་འདི་ནི་དཀོན་མོད།འོན་ཀྱང་།ནམ་རྒྱུན་སྐུ་འདི་ལྟར་བྲིས་པ་དེས།སེམས་ཅན་ཐམས་ཅད་ཀྱི་དགོས་མཁོ་དང་བསྟུན་ནས།གང་ལ་གང་འཚམས་དེ་ལ་དེ་ཤར་གྱི་མཐུ་ནུས་དང་ལྡན་པའི་དུས་གསུམ་སངས་རྒྱས་ཀྱི་མཛད་པ་མཚོན་པ་ཡིན།མེ་དཔུང་ཁྲོད་ཀྱི་སེམས་ཅན་ཚོའི་ཁ་འཁོར་ཕྱོགས་དེ་གྱང་ཐང་མཐའ་མ་དེའི་སྟེང་གི་སྲུང་མ་གཙོ་བོ་མགོན་པོ་གུར་ཡིན་པ་གསལ་བོ་རེད།འོད་ཀོར་དེའི་མཐའ་རུ་ད་དུང་འཇིགས་སུ་རུང་བའི་སྲུང་མ་འདྲ་མིན་གྱིས་བསྐོར་འདུགཆ་སྙོམས་སྤྱི་ལོ་དུས་རབས་བཅོ་བརྒྱད་པའི་ནང་དུ་བཞེངས་པའི་ཐང་ག་གཞན་པ་ཚོ་དང་མི་འདྲ་བར།གྱང་ཐང་འདི་ལ་དུས་རབས་བཅུ་དགུ་བའི་དུས་སྨད་དུ་བོད་ཀྱི་ཤར་ཕྱོགས་སུ་དར་བའི་ཐང་ག་བཞེངས་སྲོལ་གྱི་ཁྱད་ཆོས་མངོན་འདུགགྱང་ཐང་འདིས་ཕལ་ཆེར་སྔོན་ཆད་བེད་སྤྱོད་བཏང་མྱོང་བའི་ས་མིག་ཅིག་བཀབ་འདུག་ཅིང་།ས་མིག་འདི་ཉམས་དམས་ཁྱད་པར་དུ་སོང་བ་ཡིན་ཤས་ཆེ།